मोढ़। इलाके में चोरी की घटनाएं बढ़ गईं हैं। घरों में सेंध लगाने से लेकर वाहन चोरी तक की एक के बाद एक घटनाओं ने लोगों की नींद उड़ा दी है। मोढ़ पुलिस चौकी क्षेत्र के आसपास बाजार सहित प्रमुख स्थानों पर वाहन चोर गिरोह का नेटवर्क सक्रिय होने से वाहन स्वामियों की चिंता बढ़ गई है। कुछ महीने के अंदर एक दर्जन वाहनों पर चोरों ने हाथ साफ कर दिया है, लेकिन अब तक एक भी मामले का खुलासा पुलिस नहीं कर पाई।